Diari Oficial de la Generalitat Valenciana


Sumari del DOGV 6215, del 26-02-2010 (2010/1871)

RESOLUCIÓ de 16 de febrer de 2010, de la Conselleria de Solidaritat i Ciutadania, per la qual s'aprova amortitzar el lloc de cap de Servici d'Assessorament i Assistència Municipal de la Diputació Provincial de València.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/1871


Data del document
:   16-02-2010

Organisme emissor
:   Conselleria de Solidaritat i Ciutadania

Tipus de document
:   Resolució

RESOLUCIÓ de 16 de febrer de 2010, de la Conselleria de Solidaritat i Ciutadania, per la qual s'aprova amortitzar el lloc de cap de Servici d'Assessorament i Assistència Municipal de la Diputació Provincial de València. [2010/1871]  
La Diputació Provincial de València va crear en el seu dia, en la plantilla municipal, el lloc de col·laboració de cap de Servici d'Assessorament i Assistència Municipal, reservat a funcionaris amb habilitació de caràcter estatal, pertanyents a la subescala d'Intervenció Tresoreria, categoria superior.  
El ple de la Diputació, en sessió celebrada el dia 18 de desembre de 2003 (amb efectes de l'1 de gener de 2004), va acordar modificar la plantilla municipal i amortitzar l'esmentat lloc de col·laboració.  
El lloc en l'actualitat es troba vacant.  
Sotmés l'acord a informació pública, segons s'acredita en l'expedient, per mitjà d'anunci en el Butlletí Oficial de la Província de València, número 26, de 31 de gener de 2004, no s'han produït reclamacions.  
L'expedient ha sigut tramitat d'acord amb les prescripcions legals.  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional 2ª de l'Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'Escala de funcionaris d'administració local amb habilitació de caràcter nacional, que s'entendran referides a l'Escala de funcionaris amb habilitació de caràcter estatal.  
En virtut d'això, i fent ús de les competències atribuïdes en els articles 2.2 a) i 6.2 del Decret 159/97, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris amb habilitació de caràcter estatal, resolc:  
Amortitzar el lloc de cap de Servici d'Assessorament i Assistència Municipal de la Diputació Provincial de València, de conformitat amb l'acord adoptat pel Ple de l'esmentada corporació en sessió celebrada el dia 18 de desembre de 2003 (amb efectes de l'1 de gener de 2004), i la normativa aplicable sobre provisió de llocs de treball reservats a funcionaris amb habilitació de caràcter estatal.  
Contra esta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació i potestativament, podrà interposar-se recurs de reposició, davant del mateix òrgan que ha dictat l'acte, en el termini d'un mes, a comptar des de l'endemà de la seua publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 16 de febrer de 2010.- El conseller de Solidaritat i Ciutadania: Rafael Blasco Castany.